**Matt.7;24-27**  Igaüks nüüd, kes neid mu sõnu **kuuleb ja teeb** (kuuletub neile) nende järgi, on võrreldav mõistliku mehega, kes ehitas oma koja kaljule. Ja ränk sadu **tuli** ja **tulid** vetevoolud ja tuuled **puhusid** ja **sööstsid** (peksid) vastu seda koda; **aga** ta ei langenud, **sest** tema alus oli **rajatud kaljule**. Ja igaüks, kes neid minu sõnu kuuleb, aga **ei tee** nende järgi, on võrreldav jõleda (rumala) mehega, kes oma koja ehitas liivale. Ja ränk sadu tuli ja tulid vetevoolud ja tuuled puhusid ja sööstsid vastu seda koda, ja ta langes ja tema langemine oli suur."

 - Ainus viis kuidas saada KESTEV abielu, on EHITADA see KALJULE – Sõnale. Ei piisa Sõna kuulmisest, vaid seda peab TEGEMA! **Kalju – Sõna TEGEMINE, liiv – AINULT kuulmine.**

Kui me juba vaid TEEKS – armastaks ja austaks oma abikaasat – meil oleksid kestvad ja õnnelikud abielud.

Me abielusid ei lammuta mitte see, mis teeme ÕIETI, vaid see, mida TEEME valesti.

Armastus Sõna vastu – Jumala vastu on nr.1. **Joos.1;8** Ärgu lahkugu see käsuõpetuse raamat sinu **suust**, vaid **mõtle** sellele päeval ja öösel, **et** sa **peaksid** (TEEKSID) hoolsasti **kõike**, mis sinna on kirjutatud, **sest siis** õnnestub su teekond ja **siis** on sul kordaminek!

MÕTLE, mediteeri **SELLELE**!

 **Rm.12;1,2** Mina manitsen teid nüüd, vennad, Jumala suure südamliku halastuse tõttu andma **oma ihud** elavaks pühaks ja Jumala meelepäraseks ohvriks. See olgu teie mõistlik jumalateenistus. Ja **ärge saage** selle maailma sarnaseks (kujundatud ja kohandatud selle VÄLISTE, pealiskaudsete kommete järgi), vaid **muutuge teiseks** oma **meele uuendamise** teel (selle uute ideaalide ja selle uue suhtumise kaudu), **et** te uuriksite, mis on Jumala hea ja meelepärane ja täielik tahtmine.

KUI me laseme, maailm – kus kurat on valitsemas – tahab meid VORMIDA enda järgi.

Meil on UUED, teised ideaalid – see, mis Jumal Oma Sõnas meile annab – laseme end NENDEL ideaalidel VORMIDA.

Seebikad, armastus filmid, maailma raamatud – **EI OLE me ideaal**!

Me vormume selliseks, mis on meil mõtetes. Keegi ei tee häid asju, kui ta mõtetes on kurjad asjad. Keegi ei ole tugev, kui ta mõtleb, et ta on nõrk.

Me tihti süüdistame kuradit kõiges halvas, aga ei saa aru, et see, **MIDA ma MÕTLEN – kas avab või sulgeb talle ukse.**

Seega – **paljud raskused tulevad, sest me ei mõtle õieti**.

Miks Jumal ütleb meile MILLELE mõtelda? **Sest sellest oleneb, milles me ELAME**. **Fil.4;6-8** Ärge muretsege ühtigi, vaid laske kõiges oma palumised palve ja anumisega ühes tänuga saada Jumalale teatavaks. Ja Jumala rahu, mis on ülem kõigest mõistusest, hoiab teie südamed ja mõtted Kristuses Jeesuses. Viimaks, vennad, kõik, mis on tõsine, mis aus, mis õige, mis kasin, mis armas, mis on hea kuulda kui vooruslik komme ja kiituse väärt, **sellele mõelge!**

Meil on vaenlane, aga ta EI SAA teha meile midagi halba, KUI me ei LASE.

Ta ON VÕIDETUD ja RELVITU, ta AINUKE relv on pettus, vale.

**1Pt.5;6-9** Siis **alanduge Jumala** vägeva käe alla, et ta teid ülendaks omal ajal! **Heitke kõik** oma mure tema peale, sest tema peab hoolt teie eest! Olge kained, valvake, sest teie vastane, kurat, käib ümber **nagu** möirgaja lõukoer **otsides**, keda neelata! Tema vastu **seiske kindlad usus** ning teadke, et teie vendadel maailmas tuleb neidsamu kannatusi täielikult kanda.

SEISKE! **Ef.6;11,12** Varustage endid kogu Jumala sõjavarustusega, **et** te suudaksite **seista** kuradi kavalate rünnakute (VALEDE) vastu! Sest meil **ei ole** maadlemist vere ja lihaga, vaid valitsuste ja võimudega, selle pimeduse maailma valitsejatega, taevaaluste kurjuse vaimudega.

ära lase häirida end sõnast „maadlemist“, sest me võime maadelda ka oma mõtetega. SEISA VASTU!

**2Kor.10;3-6** Sest kuigi me käime lihas, **ei sõdi** me mitte **liha** viisi järgi. Sest meie võitluse relvad ei ole lihalikud, vaid nad on **vägevad** Jumala ees maha lõhkuma kindlustusi, hävitades **kõik mõistuse targutused**. Ja me **lükkame ümber** kõik kõrgistused (argumendid, teooriad ja põhjendused ning kõik uhked ja üleolevad asjad), mis **tõstetakse Jumala tunnetuse vastu**, võttes vangi **iga mõtte Kristuse sõnakuulelikkuse alla**

**Me võitlus on vaenlase** **valede, mõtete VASTU seismine**.

Vaenlane tuleb – mu mees on ikka nii hoolimatu, ta ei armasta mind jne. siis **VASTA** – ei, SEST ON KIRJUTATUD – kõik HEA ja TÄIUSLIK kingitus tuleb Jumala käest! – Jeesus tegi seda!

Negatiivsed mõtted pole tühiasi! **Jak.3;14-18** Kui teil aga on südames kibedat kadedust ja **riiakat meelt**, siis ärge kiidelge ja ärge valetage tõe vastu. See **ei ole** see tarkus, mis tuleb ülalt, vaid muldne, maine, **kurjast vaimust pärit**. Sest kus on kadedust ja riiakust, seal on korratust ja igat halba asja. Ent tarkus, **mis on ülalt** on küll kõigepealt puhas, siis rahulik, leplik, sõnakuulelik, täis halastust ja head vilja, kahtluseta, teeskluseta. Õiguse vilja aga külvatakse rahus nende heaks, kes peavad rahu!

**MILLELE me end ALISTAME**? Sest see, kellele me end alistame, VALITSEB me üle.

KUI mõtleme kuradi pakutud mõtteid, me **NÕUSTUME** temaga, kui mõtleme Jumala mõtteid, me **NÕUSTUME** Jumalaga.

Kurat vendade SÜÜDISTAJA – ta süüdistab mehele naist ja vastupidi, **ET me kakleks omavahel ja hävitaks Jumala kokku seatud ühenduse** – ilma, et kurat peaks midagi muud tegema, kui vaid meile üksteise kohta VALETAMA!

**Abikaasa POLE me vaenlane** ja pöörame KOOS selle VASTU, kes päriselt on vaenlane ja kes tahab, et Jumala HEA plaan me jaoks jääks tulemata, et me oleks haavatud ja haiget saanud, kibedad ja pettuksime lõpuks ka Jumalas.

KUIDAS VÕIDAME – uuendame meeled Sõnaga, MÕTLEME Jumala mõtteid – Sõna, palume üksteise eest, julgustame, tõstame, armastame, austame – ja Jumala elu saab meis avalikuks!